kardosdrur/scandi-wiki huggingface dataset:
Time Is on My Side

"Time Is on My Side" er en sang skrevet af Jerry Ragovoy (under pseudonymet Norman Meade). Den blev først indspillet af jazz-trombonisten Kai Winding og hans orkester i 1963. Den blev også indspillet af både soul-sangeren Irma Thomas i 1963 og af rock-bandet The Rolling Stones i 1964.

Historie 

Ragovoy skrev originalt denne sang efter Winding havde udtryk en interesse, og var kommet på nogle ord men kunne ikke komme videre end ”time is on my side”. Produceret af Creed Taylor, og lydtekniker Phil Ramone. Sangen har kor der består af The Enchanters (Cissy Houston, Dionne Warwick og Dee Dee Warwick), og blev udgivet fra pladeselskabet Verve Records i oktober 1963.

Tidligt i 1964 indspillede Irma Thomas et gospel inspireret cover af sangen som b-side til hendes single "Anyone Who Knows What Love Is (Will Understand)", udgivet fra pladeselskabet Imperial Records. Sangskriver Jimmy Norman blev hyret af arrangøren H. B. Barnum for at lave nogle flere vers til sangen, og han formåede at blive færdig før Thomas kom studiet for at indspillede den . Produceret af Allen Toussaint blev Thomas version af "Time Is on My Side" også titlen på hendes opsamlingsalbum fra 1996 Time Is on My Side.

The Rolling Stones' version 
The Rolling Stones indspillede en cover af sangen til deres anden amerikanske album 12 X 5, og en anden version kom på deres andet engelske album The Rolling Stones No. 2, men sangen blev kun single i USA. Andrew Loog Oldham producerede denne version, der blev udgivet den 26. september 1964 (en måned efter Thomas havde udgivet sin cover), og blev nummer 6 på den amerikanske Billboard Pop Singles Chart og dermed The Stones første top 10 i USA (deres seneste single, "Tell Me", havde ikke nået højere end til top 40). Da de spillede "Time Is on My Side" under deres første gæsteoptræden på The Ed Sullivan Show, blev Ed Sullivan chokeret over deres optræden og lovede at de aldrig ville blive inviteret til showet igen, men han inviterede dem dog senere adskillige gange til showet . 

En live version af sangen findes på live album fra 1982, Still Life, der fik en 62. plads på UK singles chart, da den blev udgivet den 13. september 1982.

Eksterne henvisninger 

The Rolling Stones officiel tekst
Se The Rolling Stones ”Time Is on My Side”
Tekst og info om “Time Is on My Side”

Fodnote 

Rolling Stones-sange
Singler fra 1964
Israel Military Industries

Israel Military Industries (IMI) er en statsejet israelsk våben- og ammunitionsproducent. Selskabet producerer våben og ammunition for israelsk politi og forsvar, men har også en betydelig kommerciel prodution af lette våben. IMI er mest kendt for at lave Uzi maskinpistoler.

IMI producerer også den grovaklibrede Desert Eagle pistol i fire versioner. Den første version havde en tendens til at låse sig, men de tre næste virkede stort set som de skulle. De tre nyeste udgaver bruger henholdsvis .357, .45 og .50 kalibreret ammunition.

Eksterne henvisninger 

Forsvarsvirksomheder
Military Industries
Etableret i 1933
Desert Eagle

Desert Eagle er en halvautomatisk pistol produceret i Israel af Israel Military Industries. Desert Eagle er unik blandt pistoler for at have et bundstykkesystem som minder mere om rifler end om pistoler. Den er fejlagtig kendt som den kraftigste pistol i verden, men der findes flere kraftigere pistoler hvad angår anslagsenergi. Den kommer i flere kalibre blandt andet .357 Magnum, .44 Magnum og den største i .50 Action Express. Kaliberet kan ændres ved at skifte løbet, bundstykket og magasinet.

Den har fået en dårlig omtale blandt erfarne konkurrenceskytter. Den bliver ofte refereret til som "nail gun" (sømpistol), for at gøre nar af pistolens præcision. Erfarne skytter plejer at modificere pistolen til at imødekomme præcisionskravet i forskellige sportsskydningsdiscipliner.

Eksterne henvisninger 

Pistoler
Våben fra Israel

ang:Handscēota
Astrup (Bryndum Sogn)

Astrup er en bebyggelse og et ejerlav i Bryndum Sogn, og det ligger i den nordligeste del af sognet, nord for selve Bryndum i 6715 Esbjerg N.

Stednavnet "Astrup" kan føres tilbage til 1606, hvor det hed Åstrup, og refererer til at bebyggelsen ligger nær en å, nemlig Astrup Bæk. Ved udskiftningen i 1786 fandtes der kun seks gårde i området, og de lå alle nær åen. Efter udskiftningen blev bebyggelsen spredtliggende i området, og voksede bebyggelsen til 10 gårde i 1862 og 15 i 1901.

Litteratur 
 Petersen, Søren 1967: Træk af Bryndum sogns historie. Esbjerg.
 Willadsen, Holger 1947: Bryndum – Vester Nebel. Esbjerg.
 Jørgensen, Henning 1993: Forum-området 1664 – 1993

Lokaliteter i Esbjerg Kommune
Natasha Thomas

Natasha Thomas (født 27. september 1986 i Roskilde) er en dansk sangerinde og model. Hun debuterede som 12-årig med sangen "Killing Me Softly with His Song". Senere er der kommet mange andre hits til, men af de største kan nævnes "It's Over Now" og "Save Your Kisses for Me".

Natasha Thomas er ikke ret kendt i Danmark, mens hun hitter stort i f.eks. Tyskland.

Desuden har hun været housemodel for det kendte, franske mærke Lacoste.

Sangere fra Danmark
Popsangere
Postel Award

Jonathan B. Postel Service Award er en pris opkaldt efter Jon Postel. Prisen er blevet uddelt hvert år siden 1999 af Internet Society for at "hædre en person som har gjort fremragende bidrag til nytte for datakommunikationsverdenen".

Den første modtager af prisen var Jon Postel selv.

Vindere 
2006 Bob Braden og Joyce K. Reynolds
2005 Jun Murai
2004 Phill Gross
2003 Peter T. Kirstein
2002 Steve Wolff
2001 Daniel Karrenberg
2000 Scott Bradner
1999 Jon Postel

Eksterne links 
Hjemmeside med liste over vindere 

Internet
Hædersbevisninger
Giro d'Italia 2004

Den 87. udgave af cykelløbet Giro d'Italia blev arrangeret over 20 etaper i tidsrummet 8. – 30. maj 2004.

Damiano Cunego (22 år) vandt overraskende løbet sammenlagt. Han skulle oprindelig være hjælperytter for titelforsvaren Gilberto Simoni. Alessandro Petacchi vandt hele ni etaper, og pointtrøjen, mens Fabian Wegmann noget overraskende tog bjergtrøjen.

Etaperne

Endelig resultatliste

Sammenlagt

Bjergtrøjen

Pointtrøjen 

Cykelløb i 2004
2004
Schwäbische Alb

Schwäbische Alb er et plateau i Baden-Württemberg i Tyskland som strækker sig 220 km fra sydvest til nordøst og er 40 til 70 km bredt. Bjergkæden er kaldt op efter regionen Schwaben.

Schwäbische Alb grænser til Donau i syd og de øvre dele af Neckar i nord. I sydvest stiger de op mod de højere bjerge i Schwarzwald. Det højeste bjerg i Schwäbische Alb er Lemberg på 1.015 meter over havet. Det høje plateau hælder svagt mod øst. Vestkanten er en brat klippe (kaldet Albtrauf eller Albanstieg), som er 400 meter høj og er dækket af skov.
Schwäbische Alb er et yndet rekreationsområde for beboerne i industricentrene i området. 

Et område på 845,25 km² blev i 2008 udpeget til biosfærereservat  under UNESCOs Menneske og biosfære-programmet.

Geologi 

Schwäbische Alb består stort set af kalksten, som dannedes på havbunden i juratiden. For 50 millioner år siden trak havet sig tilbage. Da kalksten er vandopløselig, forsvinder regnvand ned i sprækker og danner underjordiske floder, som løber gennem store grottesystemer, før de kommer ud i det fri. Der er derfor næsten ingen floder, søer eller andre former for overfladevand i Schwäbische Alb.

Regn og andre vejrsituationer opløser langsomt, men sikkert hele bjergkæden. Hver år bliver den cirka 5 cm kortere. For nogle millioner år siden strakte kæden sig helt til Stuttgart. Enkelte steder var kalkstenen mere robust, og der udviklede sig derfor små bjerge i bjergkæden. Flere steder findes grotter, og mange af disse er populære turiststeder. Den har flere typer grotter, fra tørre drypstenshuler til grotter, man kan komme ind i med båd. På grund af den porøse kalksten forsvinder Donau næsten helt nær Immendingen (i 1911, 1921, 1928 og 1943 forsvandt den helt), og dukker op et par kilometer længere nede. Det meste af vandet, som forsvinder fra Donau, dukker op igen nær Aachtopf, som er en kilde til en en af Rhinens bifloder.

Byer 
Schwäbische Alb er ikke særlig tæt befolket (sammenlignet med andre områder af Tyskland). Flere storbyer ligger nær området og regner sig nogle gange som en del af det. 

 Reutlingen ("porten" til Schwabisk Alb)
 Sigmaringen
 Albstadt
 Münsingen
 Tübingen
 Göppingen 
 Ulm
 Rottweil (den ældste by i Baden-Württemberg)
 Balingen

Eksterne kilder/henvisninger 

 Turistside 
 Liste over grotter og andre steder
 Fossiler fundet i området
 Slottet Hohenzollern 

Bjerge i Tyskland
Mittelgebirge
Jurabjergene
Fernando Manzaneque

Fernando Manzaneque Sánchez (4. februar 1934 – 5. juni 2004) var en spansk professionel landevejscykelrytter født i Camp de Criptana.

Mandlige cykelryttere fra Spanien
Cyperns nationalvåben

Cyperns nationalvåben afbilder en due på et gult skjold, som bærer en olivengren over årstallet "1960", der markerer året, hvor cyprioterne fik selvstændighed fra det britiske styre. Skjoldets gule farve symboliserer den store forekomst af kobber på øen. Det gule skjold er omgivet af en grøn laurbærkrans.

Nationalvåben
Heraldik
Rigsvåbener fra Europa
Bert De Waele

Bert De Waele (født 17. juli 1975 i Deinze) er en belgisk tidligere professionel landevejscykelrytter.

Eksterne henvisninger 

 

Mandlige cykelryttere fra Belgien
Hans Christian Thoning

Hans Christian Thoning (født 20. februar 1952 i Jernvedlund) er selvstændig erhvervsdrivende, tidligere borgmester og fra 13. november 2007 til 18. juni 2015 medlem af Folketinget for Venstre i Vardekredsen (Sydjyllands Storkreds).

Hans Chr. Thoning er uddannet snedker, hvor han fra 1974-75 gik på Teknologisk Institut, og har drevet sin egen tømrervirksomhed i Blåvandshuk gennem 25 år. I 1994 blev han kommunalbestyrelsesmedlem i Blåvandshuk Kommune, og fra 2001-2006 var han borgmester. Ved kommunalvalget i 2005 blev han valgt til den nye Varde Kommune, hvor han er viceborgmester.

Hans Chr. Thoning er valgt som formand for Forsvarsudvalget, turistpolitisk ordfører og medlem af Kommunaludvalget, Miljø- og Planlægningsudvalget og udvalget til Valgs Prøvelse. 

Derudover er han stedfortræder i Erhvervsudvalget, Det Politisk-Økonomiske Udvalg og Skatteudvalget. 

Han er forhenværende formand for KIMO Danmark (Kommunernes internationale miljøorganisation) og forhenværende præsident for KIMO International og bestyrelsesmedlem i Turistgruppen Vestjylland.

Referencer

Eksterne henvisninger 
 Hans Chr. Thonings hjemmeside 

Tidligere folketingsmedlemmer fra Venstre
Folketingsmedlemmer i 2000'erne
Folketingsmedlemmer i 2010'erne
Borgmestre fra Venstre
Politikere fra Danmark med dobbeltmandat
Aitor Osa

Aitor Osa Eizaguirre (født 9. september 1973 i Zestoa) er en tidligere spansk landevejscykelrytter. Han er storebror til Unai Osa. Han var involvereret Operación Puerto dopingsagen.

Eksterne henvisninger 

 

Mandlige cykelryttere fra Spanien
Judas, Jakobs bror

Judas, Jakobs bror var forfatter til Judasbrevet i det Nye Testamente ifølge brevet selv. Eftersom der er flere andre personer i det Nye Testamente ved navn Judas, har nogle i tidens løb foreslået, at Judas var identisk med en af dem: De fleste antager, at han er den samme som Judas, Jesu bror, der nævnes i Mark 6,3  (Jesus havde nemlig også en bror ved navn Jakob); det har dog også været foreslået, at han er identisk med apostlen Judas Thaddæus, eller endog at alle tre er identiske. Atter andre mener, at forfatterangivelsen "Judas" blot er et pseudonym.

Se også 
 Judasbrevet: Forfatter

Referencer 

Forfattere til Det Nye Testamente
Vladislav Bobrik

Vladislav Bobrik (,  født 6. januar 1971 i Novosibirsk) er en tidligere russisk landevejscykelrytter.

Sejre 

1990
1. plads, 3 etape, Tour de Trump
1991
1. plads, 3. etape, Redlands Classic
1994
1. plads, Lombardiet Rundt
1. plads, 1. etape, Vuelta a Aragón
1995
1. plads, 8. etape, Paris-Nice

Eksterne henvisninger 

Mandlige cykelryttere fra Rusland
Personer fra Novosibirsk
Michael Nicklasson

Michael Nicklasson er en svensk musiker, bedst kendt som bassist i det svenske melodiske dødsmetal band Dark Tranquillity. Nicklasson sluttede sig til bandet i 1998, da den gamle bassist Martin Henriksson skiftede position til rytmeguitarist i bandet.

Eksterne henvisninger 
 Dark Tranquillitys officielle hjemmeside 

Tjek fødsels- og dødsår
Bassister fra Sverige
Dark Tranquillity
What a Girl Wants (film)

What a Girl Wants er en amerikansk komediefilm fra 2003 med Amanda Bynes i hovedrollen. Hun spiller en pige hvis forældre er skilt, en uge skal hun op og besøge sin far, hun skal lære at blive royal, men det er ikke nemt når man er en teenagepige som vil fyre den af. Hendes far har besluttet sig for at gifte sig og den dame han skal giftes med tænker kun på sig selv og sin datter.

Eksterne henvisninger
 

Amerikanske film fra 2003
Komediefilm fra USA
Film fra Warner Bros.
Filmgenindspilninger
New Urbanism

New Urbanism er en form for byplanlægning og er som praksis først og fremmest udbredt i USA. Det kendetegnende for New Urbanism er byer i lille skale, med et tæt vejnet og gode muligheder for at bevæge sig i byen på cykel eller til fods. Byen skal byde på forskellige former for erhvervsvirksomhed, bebyggelse og uddannelsesmuligheder for mennesker med forskellige økonomiske og kulturelle forudsætninger. Hensigten er at øge den sociale standard og sammenhængskraft mellem byens indbyggere og kontrollere ejendomsmarkedet og boligpriserne, så almindelige mennesker og småvirksomheder kan etablere sig. New Urbanism er kendt for et stærkt arkitektonisk enhedspræg og dyrkelse af historiske stilarter, og er ofte blevet kritiseret for at være alt for restriktiv i forhold til udformningen og udsmykning af bygninger, gadebilledet etc.

Kendte amerikanske byer, som er opført helt eller delvist i overensstemmelse med New Urbanisms principer, er Celebration, Florida, Seaside, Florida og visse forstæder til Washington D.C.. I filmen "The Truman Show", instrueret af Peter Weir, udspiller historien sig netop i byen Seaside, og filmen ses som en kritik rettet mod byplanlægningsmetoden New Urbanism, for at være tilbageskuende og nostalgisk.

På trods af de nostalgiske byrum opmuntrer New Urbanism samtidig til at man udnytter moderne teknologi. Eksempel herpå er byen Celebrations små elbiler, som anvendes inde i byens gader. Celebration har også et intranet for byens indbyggere.

Et nordisk eksempel på new urbanism er byen Jakriborg, opført i Hansestadsstil på bar mark mellem Malmö og Lund i i 1990erne.

Eksterne henvisninger 

 Congress for the New Urbanism
 Apropos ... Rekonstruktion og huse, udsendt på DR's P1 10.04.2008

Havebyplanlægning
Stilperioder
Helligåndsordenen

Helligåndsordenen, Ordo Sancti Spiritus, var en tiggermunkeorden indstiftet af pave Innocens III i slutningen af 1100-tallet, med det formål at drive hospitaler og tage sig af hittebørn.

Guy de Montpellier havde i sin hjemby i Provence stiftet en lægmandsinstitution til at tage sig af de syge, i Helligåndens navn. I Rom havde der siden 715 ligget et hospitium af Angelsaksisk oprindelse, hvis ruiner Innocens III erhvervede og byggede et nyt hospital på stedet. Guy de Montpellier blev kaldt til Rom for at lede den nye institution.

Selv om institutionen i starten var verdslig, blev den tildelt samme privilegier som de store klosterordener, og der opstod hurtigt filialer, modelleret efter moderinstitutionen, og eksisterende institutioner søgte tilknytning, alle for at få del i de samme privilegier. I løbet af de næste århundreder spredte Helligåndshusene sig til alle de kristne lande.

I 1213 blev ordensreglerne vedtaget som en modificeret Augustinerregel. Ordenen brugte et dobbelt kors i deres segl og duen som deres symbol. Munkene blev derfor også kaldt duebrødrene.

Ordenen blev opløst i 1847 af pave Pius IX.

Helligåndsordenen i Danmark 
Der blev oprettet Helligåndsklostre i fem danske byer:
 Ålborg i 1451
 Nakskov i 1470
 København i 1474
 Fåborg i 1478
 Randers i 1489

De danske klostre blev nedlagt i forbindelse med Reformationen, Københavns allerede i 1530.

Referencer 
 Orders of the Holy Ghost i The Catholic Encyclopedia
 Middelalderens Helligåndsorden i Danmark

Romerskkatolske munkeordener
Vansøen

Vansøen (; , Vana lič̣; ) er den største sø i Tyrkiet med et areal på 12.500 km². Søen er placeret i det østlige Tyrkiet og har intet afløb, da dette blev stoppet af et vulkanudbrud i forhistorisk tid.

Søen er beliggende 1.640 meter over havets overflade, hvorfor der flere uger om året er frost ved søen. Grundet søens høje saltindhold fryser den dog sjældent til.

Referencer

Eksterne henvisninger

 Søens placering i Tyrkiet: 

Søer i Tyrkiet
Tyrkiets geografi
Kastanjekamp

Kastanjekamp ( "Conkers") er et engelsk spil, hvor man binder en hestekastanje fast til en snor på mindst 20 cm (20 cm snor mellem kastanjen og knoerne). Herefter skal man slå modstanderens kastanje i stykker med sin egen ved at svinge sin kastanje mod modstanderens. Man skiftes til at slå.

De årlige verdensmesterskaber i Ashton med op mod 500 deltagere samler ca. 5000 tilskuere.

Eksterne henvisninger 
 Verdensmesterskaberne

Spil og lege
Hestekastanje
Laurbærkrans

En laurbærkrans er en hovedprydelse, der er flettet af laurbærgrene.

Traditionen stammer fra oldtidens Grækenland hvor guden Apollon vises med en sådan krans på hovedet, ligesom sejrherrerne i de pythiske sportskampe (lege) i Delfi ligeledes blev tildelt laurbærkranse som et sejrstrofæ.

I kejsertidens Rom blev laurbærkranse båret af kejsere og de blev løbende tildelt en bred variation af triumfatorer.

Senere har traditionen bredt sig til kultur og videnskab, hvor digtere, kunstnere og videnskabsmænd også tildeles laurbærkranse som et tegn på at de har ydet en ekstraordinær præstation.

Både kongekronen og kejserkronen er en videreudvikling af laurbærkransen som magt-, leder- eller triumfaktortrofæ.

Symboler
Theodor Georg Schlanbusch

Theodor Georg Schlanbusch (født 29. juli 1756 i Norge, død 13. august 1829) var en dansk-norsk amtmand.

Theodor Georg Schlanbusch var søn af jagtjunker Frederik Leegaard Schlanbusch på Ejdsvold og Margrethe, født Sehested, studerede fra 1774 på Sorø Akademi, siden ved Københavns Universitet og blev 1779 juridisk kandidat. Samme år blev han ansat som kammerjunker hos kronprins Frederik. Som sådan hørte han til prinsens intimeste omgang, og denne mærkede, at han kunne stole på Schlanbusch. Det var derfor ret naturligt, at prinsen, da han 1781 besluttede at hidføre en forandring i de bestående regeringsforhold og derved tiltvinge sig den indflydelse, der svarede til hans stilling som tronfølger, betroede sig til Schlanbusch, som foranlediget af Niels Ditlev Riegels havde nævnt muligheden af en regeringsomvæltning.

Med besindig klogskab satte denne sig i forbindelse med Andreas Peter Bernstorff, hvem han på kronprinsens vegne og forsynet med dennes skriftlige fuldmagt 1782 forhandlede med i Mecklenburg, efter at han havde erholdt orlov til en baderejse til Pyrmont. Ved sin hjemkomst kunde han bringe sin herre efterretninger om den indledede forbindelse, der siden fortsattes og udvidedes, indtil sagen var således modnet, at kronprinsen ved sin konfirmation 1784 selv kunne overtage regeringen. For ikke at vække mistanke havde Schlanbusch forinden ladet sig fjerne fra hoffet, så han var ikke selv tilstede ved regeringsforandringens iværksættelse.

Således fortæller han selv; men adskilligt tyder på, at hans uregelmæssige liv også var medvirkende til hans afsked, som dog meddeltes ham på den måde, at han (februar 1783) udnævntes til assessor i den norske overhofret. Dette embede tiltrådte han imidlertid ikke, et par måneder efter rejste han til Frankrig, og kronprinsen fandt det fornødent at meddele Bernstorff, at Schlanbusch ikke længere havde fuldmagt til at forhandle med ham. Hvad der nu end kan have været at sige på ham, så glemte kronprinsen ikke hans gode Tjeneste; kort efter katastrofen 1784 udnævntes Schlanbusch til overordentlig gesandt ved det sicilianske hof og Kammerherre. 1789 blev han amtmand i Rensborg, hvor han døde 13. august 1829.

Det hvide bånd havde han fået 1803, gehejmekonferensråds titel 1813, og 1826 forhøjede kongen yderligere hans rang. Fra sit ungdomsophold på Sorø havde Schlanbusch bevaret nogen litterær sans, og ved sin død efterlod han sig et rigt bibliothek, omfattende historie, geografi, nationaløkonomi, filologi, teologi med flere videnskaber.

Gift med Margrethe, født Sehested (født i Kristiania 13. juli 1758, død i Glückstadt 20. august 1838), datter af Schlanbuschs morbroder generalmajor Frands Vilhelm Schlanbusch og Anne Barbara, født Løvenskiold.

Kilder 
 

Embedsmænd fra Danmark
Embedsmænd fra Norge
Riddere af Dannebrog (1671-1808)
Danskere i 1700-tallet
Danskere i 1800-tallet
Amtmænd fra Slesvig
Gesandter fra Danmark
Jurister fra Danmark
Artikler fra 1. udgave af Dansk biografisk leksikon
Kammerherrer fra Danmark
Dommere fra Norge
Gehejmekonferensråder fra Danmark
Bogsamlere fra Danmark
Lauren Reed

Lauren Reed er en fiktiv karakter i tv-serien Alias. Hun medvirkede på fast basis hele tredje sæson (2003-2004).

Biografi

Sæson 3 
I de to år Sydney Bristow var borte – formodet død – gifter Lauren sig med Michael Vaughn. Hun infiltrerede CIA og bedrog Vaughn, Sydney og co. under dække af sin ansættelse hos sikkerhedsagenturet NSC, mens hun i virkeligheden var en del af The Covenant.

Hun indgår i et samarbejde med den letpåvirkelige Julian Sark, der da tingene synes at skride ud på et skråplan, overtaler Lauren til at myrde sin egen far. Alt dét, for at få sympati hos Vaughn der angiveligt skulle være på trapperne med en skilsmisse, der eventuelt ville kompromitere Laurens mission i en CIA-inderkreds.

Trivia
STS-41-D

STS-41-D var Discoverys første rumfærge-mission.
Opsendt 30. august 1984 og vendte tilbage den 5. september 1984.
Missionen satte tre kommunikationssatellitter i kredsløb Business System SBS-D, SYNCOM IV-2 (LEASAT2) og TELSTAR 3-C. Discovery afprøvede desuden et 31 x 4 m solpanel til brug for fremtidige rumstationer. Sammenfoldet var det 18 cm tykt. McDonnell Douglasingeniøren Charles Walker udførte elektroforeseeksperimenter om bord. Selvom Walker ikke var NASA-astronaut, fløj han endnu to rumflyvninger (STS-51D og -61B).

Besætning 
   Henry W. Hartsfield (kaptajn)
   Michael L. Coats (pilot)
   Judith A. Resnick (1. missionsspecialist)
   Steven A. Hawley (2. missionsspecialist)
   Richard M. Mullane (3. missionsspecialist)
   Charles D. Walker (civilingeniør fra McDonnell Douglas)

Eksterne henvisninger 

 STS-41D 

Rumfærgeprogrammet
Julian Sark

Julian Sark er en fiktiv karakter i tv-serien Alias. Den letpåvirkelige Sark har en gennemtrængende britisk accent. Han er en hård forretningsmand, der udelukkende handler ud fra pengebeløbene.I flere sæsoner har han hjulpet CIA, enten mod betaling eller hvis de havde en klemme på ham. 
Julian Sark spilles af skuespilleren David Anders som i virkeligheden er amerikaner.
Tyrkiets flag

Tyrkiets flag er rødt med en stor halvmåne på og en stjerne ved siden af.

Halvmåner og stjerner er gamle symboler, som blev brugt i Lilleasien i fortiden, også før islamsk tid. 

Tyrkiet brugte tidligere et grønt flag med en stor halvmåne på.

Eksterne henvisninger 

Flag
Flag fra Asien
Flag fra Europa
Nationale flag
Kommunistisk parti

Et kommunistisk parti er et politisk parti, der tilslutter sig den kommunistiske ideologi i en eller anden udgave.

Danmark 
Historisk har de kommunistiske partier i Danmark været stærkt splittede både ideologisk (bl.a. mellem leninister og maoister) og strategisk (f.eks. i forholdet til andre partier på venstrefløjen). Denne splittelse er bl.a. blevet imødegået af samarbejdet om Enhedslisten, der i nyere tid har været den eneste gruppering med reel chance for folketingspladser.

I Danmark er der i dag 4 kommunistiske partier:
Danmarks Kommunistiske Parti, DKP
Arbejderpartiet Kommunisterne, ApK
Kommunistisk Parti i Danmark, KPiD
Kommunistisk Parti, KP

Andre lande

Grækenland 
Græske kommunistparti KKE

Norge 
Norges Kommunistiske Parti, NKP

Sverige 
Kommunistiska partiet
Sveriges kommunistiska parti, SKP

Tyskland 
Deutsche Kommunistische Partei, DKP
Kommunistische Partei Deutschlands, KPD

Politiske partier